AN DOSIER : SEKREJOU ? Sekred ar Roue Marh : Charlez an Dreo Den ne oar : My Skaouidig Ar formulenn : Jean - Christophe Bozec C ' hoari toull - kuz : Henri Dorsel Kroaz ar Zalud : Remi Derrien Istor ar paotr bihan fall : Mark Twain ha J . C . Miossec An dorfedourien hag o sekrejou : Jean - François Abgrall LENNEGEZ : Perag e skrivan barzonegou : Daniel Morvan Ni hag ar geriou : Daniel Morvan Pont Warsav : Anthony Heulin Disparti : Gw . Kergourlêz KELAOUI : Ar pennad - kaoz : Georges Cadiou Beteg Kashgar , e penn all ar Chin : Fañch Broudic Ar skrivagnerien brezoneg hervez Francis Favereau : Mikael Madeg An eil - troh foenn : Louis Grall Dua paper ? : F . Colcanap p Daou dad - koz beo ha yah c ' hoaz : E . Gwenno Pladennou deuz an druill : Bernez Quillien PENNAD - DIGORI : Eur sekred a zo sekred keid ha ma jom etre daou zen , anavezet gand tri ez a d ' ober kelou . A - vihanig , ar vugale a oar buan petra eo eur sekred . " Emaon o vond da lared dit eur sekred " a deu ganto p ' en em zantont tost ouzoh , hag e teuont da " chuchumuchu " ouz ho skouarn . Eun dra a - bouez eo evel just . Ar sekrejou a vez atao traou a - bouez . Ken ponner int da zerhel ganeoh ma ne hell ket tud zo derhel anezo evito o - unan . Eur zamm eo da veza diskarget war chouk unan bennag all . Lod a dud a zalh anezo en o hreiz beteg o has ganto d ' ar bed all . Sekred tad - koz Jean - Jacques Hénaff A bep seurt gouiziegez a vez dalhet kuz . Doareou labour , danvez meuziou da skwer a vez miret gand artizaned pe labouradegou zo . Piou n ' e - neus ket bet anavezet eur charkuter , gantañ eur sekred da farda silzig , anduill pe fourmaj - kig euz ar gwella , eur boloñjer a oa gantañ kouignou evel nebleh all , eul livour a ouie kaoud liviou dezañ e - unan ? Prenestrou gwer livet euz ar Grenn - Amzer a zo diouto liviou kaer e diabarz ar gwer hag a zo deuet beteg ennom heb beza dislivet . Ne oa anavezet an ober anezo nemed gand nebeud a labourerien . O sekred a oa . Kollet eo bet da vad p ' o - deus tennet o alan diweza . An tu da zevel chouchenn e - neus e sekrejou ive . Ar re - mañ ne vezent roet nemed d ' ar mab pe d ' ar verh a gemere ar stal , pe d ' an hini a brene ar stal - labour . Morse n ' e - neus roet Jean - Jacques Henaff sekred e dad - koz a gaver e fourmaj - kig ar boestou glaz . Ar geginerien hag ar heginerezed o - deus , an oll anezo , sekrejou farda , braz pe vunud . Priz ar vrud a zo aze ive . Ar mojennou , an istoriou , ar filmou a - wechou a vez savet diwar sekrejou . Piou a ouie sekred ar Roue Marh hag e ziouskouarn nemed e berukenner ? Ranket e - neus hemañ mond d ' e ziskuilla d ' an douar e - kreiz ar horzennou , ha deuet eo da ziouskouarniou an dañserien dre añchennou ar biniou hag ar vombard . An añchennou - mañ a oa kresket e leh ma oa bet douaret ar sekred ha savet er horz a oa êt d ' ober añchennou goude - ze . Heb sekred , hag - eñ e vefe bet deuet istor pe mojenn ar Roue Marh beteg ennom ? Dre ar bed a - bez zo seurt sekredou , er staliou - labour evel just ha gand an armeou hag ar zoudarded muioh c ' hoaz . An armou nevesa a rank beza sekred evid beza euz an " efedusa " hag arabad eo e kouezfent etre daouarn an enebourien . Ar brezel hag an emgannou n ' int staliet nemed war sekrejou , ha dre ma tigresk ar frankiz e kresk ar sekrejou . Blaz ar sekred Nag a viliardou dispignet , nag a nerz , nag a vuheziou roet evid toulla pe difenn sekrejou . Da betra ez afe ar vicher spiour ma ne vefe ket ken euz ar sekrejou ? Da heul ar sekred ema ar galloud . . . evid traou zo . Gand pep hini ahanom ez eus eul liorzig kuz . Braz evid lod ahanom , ar re a gustum beza ken mud hag eun dluz , bihan - tre evid lod all hag a gav o brasa plijadur oh embann ar buanna ar gwella an oll … sekrejou bet dastumet amañ hag ahont , pe fiziet enno . El liorzig - ze eo kuzet an tenerra traou , ar santimantou pouezusa ha morse diwanet evid lod anezo , an traou n ' eo ket gouest an dud all da gleved . Evid tud zo ez eont da zua ar haierig a vern an oll draou - mañ heb morse treisa . Hag a vefe tu beva heb sekred ? Ya , med hag eñ e vefe ar memes blaz gand ar vuhez ? D ' am zoñj ne vefe ket , med an dra - mañ a jomo kenetrezom , eur sekred eo . Charlez An Dreo